422 MÉMOIRES. 
Je donne charge à mon homme de vous en parler, et vous prie de le 
rendre content, ce que j'espère ferez. Au reste, serez adverti que vos- 
tre buffle est perdu, car le marchand de Rouen dict qu'il ne sait ce 
qu'il est devenu. 
Au demeurant, Messieurs, je vous advise que le roy a rendu fort 
ample tesmoignaige comme il veult et entend qu'il n'y ait en ce 
royaulme que une foy, une loy, ung Dieu et ung roy, et pour ce 
faire, il a exterminé et mis à mort tous ceulx qui, à ce faire, luy ont 
donné empeschement, n'espargnant nul, despuis le plus petit jusques 
au plus grand, soit à Paris, Rouen, Lion, Orléans, Meaulx et aultres 
bonnes villes, auxquelles je crois avoir esté tué plus de dix mil hom- 
mes ou femmes et beaucoup davantaige. Au jour d'hier, le roy de 
Navarre, le prince de Gondé et sa femme, la duchesse de Ferrarre, le 
duc de Bouillon et sa femme ont faict abjuration de leur mauvaise 
opinion et ont protesté publiquement en face de la Sainte Esglise, le 
roy y assistant, de vivre doresnavant en la loy catholique, apostoli- 
que, romaine; et s'ils ne l'eussent faict, je crois que mal eust basté 
pour eux. Il n'est plus temps de s'amuser en une vaine attente ou 
espérance du contraire, car le roy a juré et faict serment solennel en 
l'église de Nostre-Dame de n'espargner sa vie ny son royaulme pour 
exterminer ceste nouvelle opinion de religion inventée depuis dix ou 
douze ans en ça. De faict, il y a plus de cinq mille personnes en ceste 
ville qui, délaissant ceste vaine opiniastreté, se sont réunis en l'Eglise 
de Dieu et ont protesté de vivre en la religion chrestienne catholique, 
apostolique, romaine. 
Or, pour abréger mon dire, je vous prie, tant qu'il m'est possible, 
si voulez sauuer vostre âme, garentir vostre vie présente, sauner vos 
biens, vostre famille hors de pauvreté, de croire mon conseil, c'est 
que, le plus tost que faire pourrez, vous et toute vostre famille vous 
ayez à faire actuelle profession de la religion catholique, et que, en 
premier lieu, vous preniez acte de vostre évesque ou curé comme il 
vous aura ouy en confession, vous repentant de l'abus auquel par 
trop longtemps vous avez adhéré, et que doresnavant vous promestiez 
de vivre catholiquement; comme il vous aura vu assister à la messe 
et aux services de l'Eglise; prenez acte comme il vous aura adminis- 
tré le Sainct Sacrement de l'hostel; bref faictes tous actes d'homme de 
bien et catholique. Je vous prie de rechef de faire ce que je vous dis 
et pour cause, et ne vous amusez en vaines attentes et espérances de 
quelque édict, car, à la vérité, vous seriez surprins. 
Plus de cinq mil personnes de ceste ville ont faict le semblable, car 
il n'y a que ce seul moyen pour se garantir et sauuer sa vie et son 
bien. Groyez-moy et faictes ce que je vous mande, car je says, de 
vray et suis bien assuré que tous ceulx qui vouldront faire autrement 
seront mis à mort, leurs biens perdus et toute leur famille destruite 
de fond en comble. J'en vois tous les jours le tesmoignage devant 
mes yeulx. Ne vivez en vaine expectative, car ceulx qui s'amuseront 
seront surprins. 
Faictes, en l'honneur de Dieu, ce que vous mande et prenez acte de 
vostre évesque ou curé ou prebstre comme il vous aura vu et oui en 
